**Ministru kabineta noteikumi “Nacionālās metroloģijas institūcijas maksas pakalpojumu cenrādis” sākotnējās ietekmes novērtējuma ziņojums**

**(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Noteikumu projekta mērķis ir izstrādāt Nacionālās metroloģijas institūcijas maksas pakalpojumu cenrādi, ietverot maksu par etalonu kalibrēšanu, dokumentu izvērtēšanu un mērīšanas līdzekļa tipa apstiprināšanu vai pagarināšanu, mērīšanas līdzekļa tipa apstiprinājuma sertifikāta un tā pielikuma sagatavošanu, apmācībām metroloģijas jomā un starplaboratoriju salīdzinošo mērījumu organizēšanu vienai laboratorijai.Spēkā stāšanās laiks – nākamajā dienā pēc izsludināšanas. |

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums |  Ministru kabineta noteikumu projekts “Nacionālās metroloģijas institūcijas maksas pakalpojumu cenrādis” (turpmāk – Noteikumu projekts) izstrādāts saskaņā ar likuma “Par mērījumu vienotību” 14.panta ceturto daļu |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši likuma “Par mērījumu vienotību” 14.panta trešajai daļai, Nacionālās metroloģijas institūcijai galvenie uzdevumi ir:- nodrošināt fizikālo lielumu mērvienību etalonu bāzi un mērvienību reproducēšanu;- apstiprināt nacionālos mērīšanas līdzekļu tipus un reģistrēt tos Valsts mērīšanas līdzekļu reģistrā;- veikt valsts metroloģiskajai kontrolei pakļauto mērīšanas līdzekļu atbilstības novērtēšanas procedūras;- sniegt kalibrēšanas pakalpojumus;- sadarboties ar citu valstu metroloģijas organizācijām;- iesaistīties starptautisko metroloģijas organizāciju darbā;- organizēt starplaboratoriju salīdzināšanu un piedalīties tajā;- organizēt apmācības metroloģijas jomā.Nacionālās metroloģijas institūcijas izdevumus attiecībā uz mērvienību etalonu iegādi, izstrādi, uzturēšanu un pilnveidošanu, kā arī dalības maksu starptautiskajās metroloģijas organizācijās tiek finansēta no valsts budžeta līdzekļiem (dotācija). Savukārt izmaksas, kas saistītas ar mērīšanas līdzekļu tipa apstiprināšanas, atbilstības novērtēšanas un kalibrēšanas pakalpojumiem, kā arī starplaboratoriju salīdzināšanu un apmācību metroloģijas jomā sedz attiecīgās fiziskās vai juridiskās personas, kurām šīs darbības ir nepieciešamas.Izmaksas par Nacionālās metroloģijas institūcijas sniegtajiem pakalpojumiem ir noteiktas Noteikumu projekta 1.pielikumā.Noteikumu projektā ir noteikti Nacionālās metroloģijas institūcijas sniegto maksas pakalpojumu izcenojumi un to piemērošanas kārtība, kas paredz pazīmes, pēc kādām tiek noteikta maksa par etalona kalibrēšanu (piemēram, kalibrēšanas pakalpojumi elektriskiem mērījumiem, masas mērījumiem, ģeometrisko parametru mērījumiem), dokumentu izvērtēšanu un mērīšanas līdzekļa tipa apstiprināšanu, mērīšanas līdzekļa tipa apstiprinājuma sertifikāta un tā pielikuma sagatavošanu, mērīšanas līdzekļa tipa apstiprinājuma sertifikāta pagarināšanu, apmācībām metroloģijas jomā un starplaboratoriju salīdzinošo mērījumu organizēšanu vienai laboratorijai. Etalona kalibrēšanas pakalpojumi tiek sniegti izmantojot nacionālos mērvienību etalonus, nodrošinot mērījumu izsekojamību līdz starptautiskajiem mērvienību etaloniem un mērvienību reproducēšanai.Maksu par kalibrēšanas pakalpojumiem veido: pieteikuma saņemšana un reģistrēšana, vienošanās par kalibrēšanas pakalpojumu sagatavošanu, kalibrēšanas un mērījumu rezultātu apstrāde, kalibrēšanas sertifikāta sagatavošana un izsniegšana. Attiecīgi maksu par mērīšanas līdzekļa tipa apstiprināšanu vai pagarināšanu veido: iesnieguma un tam pievienoto dokumentu saņemšana un reģistrēšana, iesniegtās dokumentācijas izvērtēšana, mērīšanas līdzekļa tipa apstiprināšana vai pagarināšana, novērtējuma protokola un tehniskā eksperta atzinuma sagatavošana, lēmuma pieņemšana, sagatavošana un paziņošana. Maksu par mērīšanas līdzekļa tipa apstiprinājuma sertifikāta un tā pielikuma sagatavošanu veido: mērīšanas līdzekļa tipa reģistrācija Valsts mērīšanas līdzekļa reģistrā, mērīšanas līdzekļa tipa apstiprinājuma sertifikāta un tā pielikuma sagatavošana. Maksu par apmācībām metroloģijas jomā veido: mācību telpas un materiālu nodrošinājums apmācību laikā, kvalificēta lektora iesaistīšana, apmācības, apliecinājums par apmācību apmeklējumu, sagatavošana un izsniegšana. Maksu par starplaboratoriju salīdzinošo mērījumu organizēšanu vienai laboratorijai veido: starplaboratoriju salīdzinošo mērījumu (turpmāk - prasmes pārbaudes) shēmas izstrāde; prasmes pārbaudes objekta sagatavošana, tā homogenitātes un stabilitātes novērtēšana; prasmes pārbaudes objekta metroloģiskās izsekojamības nodrošināšana; prasmes pārbaudes objekta piešķirtās vērtības noteikšana, mērījumu nenoteiktības aprēķināšana; prasmes pārbaudes rezultātu statistiskā modeļa izstrāde; prasmes pārbaudes izpilde; prasmes pārbaudes objekta apstrāde, glabāšana, iesaiņošana, marķēšana, izplatīšana; prasmes pārbaudes rezultātu statistiskā analīze un laboratorijas veiktspējas novērtēšana; prasmes pārbaudes pārskata sagatavošana, rezultātu paziņošana. Saskaņā ar 2016.gada 22.jūlija apstiprināto sabiedrības ar ierobežotu atbildību “Latvijas nacionālais metroloģijas centrs” publisko Nacionālās metroloģijas institūcijas maksas pakalpojumu cenrādi, dokumentu izvērtēšana un mērīšanas līdzekļa tipa novērtēšana maksā 284 *euro*, savukārt Noteikumu projekts paredz, ka par dokumentu izvērtēšanu un mērīšanas līdzekļa tipa apstiprināšanu klients maksā 450 *euro*. Tas izskaidrojams ar to, ka mērīšanas līdzekļu tipa apstiprināšanas procesā plānots iesaistīt ekspertus un institūcijas darbiniekus, lai uzlabotu tipa apstiprināšanas procesa kvalitāti un procesa kopējo laiku. Kā arī atkarībā no mērīšanas līdzekļa veida, tipa apstiprinājuma novērtēšanas procedūras kvalitātes uzlabošanai, plānots piesaistīt arī citu Eiropas Savienības valstu ekspertus.Nacionālās metroloģijas institūcijas cenas par sniegtajiem pakalpojumiem ir praktiski līdzīgas kā kaimiņvalstīm (Baltijas valstis), kaut arī process ir nedaudz atšķirīgs. Noteikumu projekts ietver, ka iesniedzējam jāveic samaksa 100 procentu apmērā priekšapmaksas veidā par sākotnējo dokumentācijas izvērtēšanu mērīšanas līdzekļa tipa apstiprināšanai vai pagarināšanai. Šāda kārtība Noteikumu projektā noteikta, lai neradītu situācijas, kad pēc iesniegtās dokumentācijas izvērtēšanas tiek pieņemts lēmums neizsniegt mērīšanas līdzekļa tipa apstiprinājumu, pieteikuma iesniedzējs neveic maksājumu par dokumentu izvērtēšanas procesu. Savukārt tad, kad Nacionālā metroloģijas institūcija ir pieņēmusi lēmumu par mērīšanas līdzekļa tipa apstiprināšanu vai pagarināšanu, iesniedzējam ir jāveic samaksa par nacionālā tipa apstiprinājuma sertifikāta un tā pielikuma sagatavošanu 100 procentu apmērā. Pēc samaksu veikšanas Nacionālā metroloģijas institūcija iesniedzējam izsniedz mērīšanas līdzekļa tipa apstiprinājuma sertifikātu un tā pielikumu un mērīšanas līdzeklis tiek reģistrēts Valsts mērīšanas līdzekļa reģistrā. Nacionālās metroloģijas institūcijas klients par kalibrēšanas pakalpojumiem, apmācībām un starplaboratoriju salīdzinošo mērījumu organizēšanu veic samaksu 100 procentu apmērā pēc savstarpējas vienošanās vai līguma parakstīšanas par pakalpojumu sniegšanu. Šāda kārtība Noteikumu projektā noteikta, ņemot vērā līdzvērtīgus apsvērumus kā mērīšanas līdzekļa tipa izvērtēšanas procesā.Pakalpojuma cenu izcenojuma nemainīgā daļa ir detalizēti skaidrota šīs anotācijas 1.pielikumā, savukārt izcenojumu veidojošās tiešās un netiešās izmaksas atbilstoši pakalpojumu veidiem atspoguļotas šīs anotācijas 2.pielikumā. Anotācijas 2.pielikumā Nacionālās metroloģijas institūcijas sniegtajiem pakalpojumiem pievienotās vērtības nodokli nepiemēro saskaņā ar Pievienotās vērtības nodokļa likuma 3.panta astoto daļu.Noteikumu projekts veidots, ņemot vērā Nacionālās metroloģijas institūcijas iesniegto maksas pakalpojumu cenrādi un tajā noteiktos principus, un Noteikumu projekts stāsies spēkā 2020.gada 1.janvārī. Spēkā esošais Nacionālās metroloģijas institūcijas maksas pakalpojumu cenrādis publiski pieejams sabiedrības ar ierobežotu atbildību “Latvijas nacionālais metroloģijas centrs” tīmekļa vietnē <http://www.latmb.lv/lv/cenraadis>. |
| a 3. | Projekta izstrādē iesaistītās institūcijas | Sabiedrība ar ierobežotu atbildību "Latvijas nacionālais metroloģijas centrs" Metroloģijas birojs un Ekonomikas ministrija |
|  4. | Cita informācija | Noteikumu projekts izstrādāts atbilstoši Ministru kabineta 2011.gada 3.maija noteikumiem Nr.333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”. |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērīšanas līdzekļu ražotāji vai to pilnvarotie pārstāvji, atbilstības novērtēšanas inspicēšanas, institūcijas un uzņēmumi, kuriem nepieciešamas apmācības metroloģijas jomā.  |
|  2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada papildus administratīvo slogu un neietekmē tautsaimniecības nozari.  |
|  3. | Administratīvo izmaksu monetārs novērtējums | Projekts šo jomu neskar |
|  4. |  Cita informācija |  Nav |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. | Saistītie tiesību aktu projekti | Nav |
|  2. | Atbildīgā institūcija | Ekonomikas ministrija |
|  3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Projekta izstrādē īstenota atbilstoši Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā” 7.4.1 apakšpunktā, proti, sabiedrības pārstāvjiem tika dota iespēja rakstiski sniegt viedokli par Noteikumu projektu tā izstrādes stadijā. |
| 2. | Sabiedrības līdzdalība projekta izstrādē | 2019.gada 4.novembrī Noteikumu projekts kopā ar sākotnējās ietekmes novērtējuma ziņojumu (anotāciju) tika publicēts Ekonomikas ministrijas tīmekļa vietnē: <https://em.gov.lv/lv/Ministrija/sabiedribas_lidzdaliba/diskusiju_dokumenti/> un Valsts kancelejas tīmekļa vietnē: <https://www.mk.gov.lv/content/ministru-kabineta-diskusiju-dokumenti>, aicinot sabiedrību izteikt savu rakstisku viedokli. |
| 3. | Sabiedrības līdzdalības rezultāti | No Latvijas Nacionālās metroloģijas padomes locekļiem tika saņemts konceptuāls atbalsts par Noteikumu projektu “Nacionālās metroloģijas institūcijas maksas pakalpojumu cenrādis”  |
| 4. | Cita informācija | Nav |

 |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Sabiedrība ar ierobežotu atbildību “Latvijas nacionālais metroloģijas centrs” Metroloģijas birojs |
|  2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar  |
|  3. |  Cita informācija | Nav |

Pielikumā:

1.pielikums “Izcenojuma nemainīgās daļas pakalpojumu veidu skaidrojums”;

2.pielikums “Izcenojumu veidojošās tiešās un netiešās izmaksas atbilstoši pakalpojumu veidiem”.

Ekonomikas ministrs R.Nemiro

Vīza:

Valsts sekretāra pienākuma izpildītājs,

Valsts sekretāra vietnieks E.Valantis

Matēviča 67013066

Inese.Matevica@em.gov.lv